গতকাল সাময়িক স্বস্তির খবর পাওয়া গেলেও সোমবার সকাল হতেই এভারেস্ট থেকে নেমে এল শোক বার্তা। উদ্ধারকারী দলের খবর অনুযায়ী মারা গিয়েছেন পর্বতারোহী সুভাষ পাল। গতকালই জানা গিয়েছিল আবহাওয়ার ধকল সহ্য করতে না পেরে অসুস্থ হয়ে পড়েছেন তিনি। সোমবার তাঁর মৃত্যু সংবাদ পাওয়া যায়।
 ওয়েব ডেস্ক: গতকাল সাময়িক স্বস্তির খবর পাওয়া গেলেও সোমবার সকাল হতেই এভারেস্ট থেকে নেমে এল শোক বার্তা। উদ্ধারকারী দলের খবর অনুযায়ী মারা গিয়েছেন পর্বতারোহী সুভাষ পাল। গতকালই জানা গিয়েছিল আবহাওয়ার ধকল সহ্য করতে না পেরে অসুস্থ হয়ে পড়েছেন তিনি। সোমবার তাঁর মৃত্যু সংবাদ পাওয়া যায়। সরকারের পক্ষ থেকে যে উদ্ধারকারী দল গিয়েছে তার প্রতিনিধি দীপঙ্কর ঘোষ জানান, সুনীতা হাজরাকে ক্যাম্প ২ তে নামিয়ে আনা হচ্ছে। তবে তাঁর অবস্থাও খুবই আশঙ্কাজনক। উদ্ধারকারী দলে দীপঙ্কর ঘোষের সঙ্গে রয়েছেন আরও এক সরকারী প্রতিনিধি দেবদাস মণ্ডল। তাঁদের দেওয়া খবর অনুয়ায়ী এখনও নিখোঁজ ২ পর্বতারোহী গৌতম ঘোষ ও পরেশ নাথ। প্রসঙ্গত উল্লেখ্য, তিন দিনে এভারেস্টের চূড়ায় পা রেখে নজির গড়েন ৭ বাঙালি।